Intel predstavil procesor Devil's Canyon so 4 GHz taktovaním a špeciálne vydanie procesora Pentium
Intel ponúkol viac detailov o svojej novej sérii hi-end procesorov Haswell, nazvanej Devil's Canyon. Do nej budú patriť Core i7-4790K a Core i5-4690K, z ktorých je zaujímavý hlavne i7-4790K, štvorjadro s hyperthreadingom a 8 MB cache, ktoré má taktované všetky jadrá na 4 GHz s tým, že frekvenciu turbo má až na 4,4 GHz.
i5-4690K bude čisté štvorjadro s 6 MB cache, taktované trochu nižšie, pôjde na 3,5 GHz, s turbom na 3,9 GHz. Oba procesory sú však odomknuté, čo umožní posunúť frekvencie ešte vyššie.
Oba procesory majú grafický čip HD 4600 a fungujú s pamäťami DDR3/1600. Čipy budú fungovať na štandardných socketoch LGA 1150 a pri štandardnom chladení, len príkon sa zvýši z 84 W na 88 W. Chladenie rieši samotný procesor, ktorý má nové termálne mazivo, nazvané Next-Generation Polymer Thermal Interface, umožňujúce lepšie presúvať teplo z čipu.
Core i7-4790K bude stáť 339 dolárov, Core i5-4690K bude za 242 dolárov (ceny pre odberateľov pri 1000 kusoch). Je však otázne, či do toho ísť, keďže Broadwell a DDR4 pamäte a dosky sú za dverami. Možno len ak si chcete na starej doske vymeniť procesor.
K tomu Intel priblížil aj svoj procesor Pentium, ktorý vydáva k 20. výročiu procesora. Nazval ho Pentium G3258, bude plne odomknutý a bude fungovať na základnej frekvencii 3,2 GHz. Nebude však mať jadro z pôvodného Pentia, ale bude postavený na častiach Devil's Canyon. Bude dvojjadrový a dostane aj integrovanú grafiku s podporou DDR3/1333. Kompatibilný bude so socketom 1150 a spotreba bude 53 W.
Zdroj: Sector
Mohlo by Vás zaujímať
Máte problém s dopravou či montážou novozakúpeného nábytku? Mladému dizajnérovi sa podarilo tento problém vyriešiť. Plocho balený nábytok uľahčuje prepravu, keď však príde na jeho montáž, zostávajú m ...
Rozmery Samsung Galaxy S8 a S8 Plus naznačujú, že pôjde o takmer bezrámčekové telefóny s veľkými displejmi
Väčšia verzia nového vlajkového modelu Samsungu Galaxy S8 Plus bude mať rozmery 152,38 × 78,51 × 7,94 mm. Tvrdí to web GSM Arena na základe 3D renderov, ktoré získal od výrobcu krytov. Bude teda vyšš ...
Začína sa nová séria rýchlostných pretekov elektromobilov. Upravená Tesla vraj zrýchli z 0 na 100 km/h za 2,1 s
Vlani usporiadatelia ohlásili popri Formule E, najznámejších pretekoch elektromobilov, aj novú sériu Electric GT Championship. Ako pretekárske auto sa v nej použije Tesla Model S P100D. Ide o uprave ...